Primele autobuze electrice, puse în circulație la Galați
Primele autobuze electrice  din municipiul Galați vor fi puse în circulație începând cu 1 aprilie. 
'Primăria municipiului Galați a achiziționat, cu fonduri prin PNRR, 42 de autobuze electrice în cadrul a două contracte în valoare totală de peste 27 de milioane de euro. Primul contract a vizat 20 autobuze electrice în lungime de 12 metri, 4 stații de încărcare rapidă și 8 stații de încărcare lentă. Autobuzele sunt marca Solaris tip Urbino 12 electric, cu o capacitate de 74 de pasageri. Al doilea contract a vizat 22 autobuze electrice în lungime de 10 metri, 2 stații de încărcare rapidă și 7 stații de încărcare lentă. Autobuzele sunt marca Solaris tip Urbino E9 electric, cu o capacitate de 59 de pasageri', informează Primăria Galați.